**ZÁPISNICA**

**zo zasadnutia Rady školy pri ZŠ v Slovinkách,**

**konaného dňa 24.10.2022**

**Prítomní :** podľa priloženej prezenčnej listiny

**Prizvaní :** Mgr. Anna Rybárová

**Program zasadnutia :**

1. Otvorenie, kontrola uznášaniaschop­nosti, privítanie pozvaného hosťa – p. riaditeľky Mgr. Anny Rybárovej
2. Program rokovania:

* Oboznámenie sa so správou o výchovno-vzdelávacej činnosti a jej výsledkoch za školský rok 2021/2022 (ďalej len „Správa“)
* Informácia vedenia školy o činnosti a aktivitách školy

1. Rôzne
2. Diskusia
3. Uznesenie
4. Záver

**Priebeh :**

Predsedníčka RŠ privítala všetkých prítomných. Skonštatovala uznášaniaschopnosť a následne taktiež schválenie programu. RŠ prerokovala jednotlivé body programu a prijala uznesenie.

**Uznesenie:**

***1.***Rada školy berie na vedomie informácie zo správy o výchovno-vzdelávacej činnosti a jej výsledkoch za školský rok 2021/2022 ako aj o činnosti a aktivitách školy. Správa je k dispozícii ako príloha zápisnice.

- nosné body zo správy:

* technické vybavenie vo všetkých triedach - výrazná pomoc v rámci výchovno-vzdelávacieho procesu
* škola aktívne zapojená do viacerých projektov:

- ministerský projekt „Spolu múdrejší“ – veľmi prínosný najmä pre slabo prospievajúcich žiakov 1.stupňa

- *micro:bit* (na podporu a rozvoj digitálnej gramotnosti)

* pripravované akcie: lyžiarsky a plavecký výcvik, škola v prírode

***2****.* V bode „Rôzne“ predložený návrh smerom k zástupcom rodičov: možnosť oslovenia občanov, resp. firmy (firiem) v súvislosti so sponzorským príspevkom na podporu zážitkového učenia aj mimo školských lavíc.

Zároveň bola aktualizovaná informácia o zmene zostavy členov Rady školy: p. Handlovičovú nahradila na základe volieb spomedzi nepedagogických zamestnancov p.Pisarčíková.

Hlasovanie za prijatie uznesenia :

Prítomní - 5, za - 5, zdržali sa - 0, proti - 0, neprítomní - 2

**Záver:**

Predsedníčka RŠ poďakovala všetkým prítomným za účasť a zasadnutie ukončila.

V Slovinkách dňa : 24.10. 2022 Mgr. Zuzana Dubecká

Zapísala: ................................. predsedníčka RŠ

***PRÍLOHA:*** prezenčná listina, Správa o výchovno-vzdelávacej činnosti, jej výsledkoch a podmienkach za školský rok 2021/2022